Document ID: 31996R0829

31996R0829
L 112/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 829/96 НА КОМИСИЯТА
от 6 май 1996 година
за изменение на Регламент (ЕИО) № 1727/92 относно определяне на подробни правила за прилагане на специален режим за снабдяване със зърнени продукти на Азорските острови и Мадейра и изготвяне на прогнозен баланс и Регламент (ЕО) № 2883/94 относно изготвяне на прогнозен баланс на снабдяване на Канарските острови със селскостопански продукти, предмет на специални мерки, предвидени в членове 2, 3, 4 и 5 от Регламент (ЕИО) № 1601/92 на Съвета
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1600/92 на Съвета от 15 юни 1992 г. относно специалните мерки за Азорските острови и Мадейра по отношение на някои селскостопански продукти (1), последно изменен с Регламент (ЕО) № 2537/95 (2) и по-специално член 10 от него,
като взе предвид Регламент (ЕИО) № 1601/92 на Съвета от 15 юни 1992 г. относно специалните мерки за Канарските острови по отношение на някои селскостопански продукти (3), последно изменен с Регламент (ЕО) № 2537/95 на Комисията, и по-специално член 3, параграф 4 от него,
като има предвид, че прогнозните баланси за снабдяване със зърнени култури на Азорските острови и Мадейра са установени в Регламент (ЕИО) № 1727/92 на Комисията (4), последно изменен с Регламент (ЕО) № 2270/95 (5), а за Канарските острови в Регламент (ЕИО) № 2883/94 на Комисията (6), последно изменен с Регламент (ЕО) № 2931/95 (7); като има предвид, че за задоволяване нуждите на тези региони трябва да бъдат направени изменения в прогнозните баланси на снабдяване;
като има предвид, че предвидените в настоящия регламент мерки са в съответствие със становището на Управителния комитет за зърнени култури,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕИО) № 1727/92 се заменя с приложение I към настоящия регламент.
Член 2
Приложение VI към Регламент (ЕО) № 2883/94 се заменя с приложение II към настоящия регламент.
Член 3
Настоящият регламент влиза в сила в деня на публикуването му в Официален вестник на Европейските общности.
Той се прилага от 1 май 1996 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 6 май 1996 година.

Labels: 3
18
17